**Roope Petteri Riihinen** (s. 14. heinäkuuta 2001 Mäntsälä) on suomalainen jääkiekkopuolustaja, joka edustaa SM-liigajoukkue Pelicansia. Riihinen laukoo oikealta.

Ura
---

Riihinen aloitti jääkiekkoilun omien sanojensa mukaan 4–5-vuotiaana. Hän on Mäntsälän Jää-Tiikereiden kasvatti. Riihinen siirtyi D2-juniori-ikäisenä Pelicansiin. Kaudella 2016–2017 hän oli joukkueensa eniten maaleja tehnyt puolustaja sekä C-nuorten SM-karsinnoissa kuudella osumallaan että C-nuorten SM-sarjassa kolmella osumallaan. Kaudella 2017–2018 Riihinen toimi Pelicansin B-nuorten varakapteenina. Hän oli joukkueen eniten maaleja tehnyt puolustaja seitsemällä osumallaan.

Kaudella 2020–2021 Riihinen debytoi Pelicansin SM-liigajoukkueessa, jossa hän pelasi 16 runkosarjaottelua ilman tehopisteitä. Riihinen teki liigadebyyttinsä 8. tammikuuta 2021 vieraissa Hämeenlinnan Pallokerhoa vastaan. Hänelle avautui paikka Pelicansin kokoonpanosta, kun NHL-lainapelaaja Oskari Laaksonen siirtyi Pohjois-Amerikkaan, jonka lisäksi Casimir Jürgens oli loukkaantunut ja Matias Rajaniemi oli karanteenissa alle 20-vuotiaiden MM-kilpailujen jälkeen. Riihinen merkittiin joukkueen kolmospuolustajapariin Joonas Jalvannin viereen. Hän sai ottelussa jääaikaa 11.59 minuuttia ja Riihinen keräsi teholukeman –1. Kaudeksi 2021–2022 hänet nimettiin Pelicansin U20-joukkueen varakapteeniksi.

Riihinen nousi kaudella 2021–2022 Pelicansin U20-joukkueen varakapteeniksi. Hän pelasi kauden aikana myös yhden SM-liigaottelun. Riihinen pelasi miesten pelejä myös kymmenen runkosarjaottelun verran lainalla Mestis-joukkue Heinolan Peliitoissa. Kaudella 2022–2023 Riihinen teki liigauransa avausmaalin 2. marraskuuta 2022 vieraissa Kalevan Palloa vastaan. Kuusi päivää myöhemmin hän teki Pelicansin kanssa kevääseen 2025 asti ulottuvan jatkosopimuksen. Kaikkiaan Riihisen varsinainen tulokaskausi toi 51 runkosarjaottelussa tehot 2+5=7 ja 18 playoff-ottelussa kaksi syöttöpistettä. Hänen teholukemansa +8 oli liigan tulokaspuolustajista paras. Riihinen voitti kauden päätteeksi SM-hopeaa.

Muuta
-----

Riihisen isosisko Jenni sekä vanhemmat Juha ja Anne ovat myös harrastaneet jääkiekkoa. Petteri Riihinen valmistui ylioppilaaksi Lahden lyseon lukiosta keväällä 2020.

Petteri Riihinen on maininnut suosikkipelaajakseen Adam Foxin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Pelicans | A-SM | 14 | 0 | 1 | 1 | 6 | – | – | – | – | – |
| 2019–2020 | Pelicans | A-SM | 51 | 2 | 5 | 7 | 32 | 2 | 0 | 1 | 1 | 0 |
| 2020–2021 | Pelicans | U20-SM | 27 | 2 | 7 | 9 | 8 | – | – | – | – | – |
|  | Pelicans | SM-liiga | 16 | 0 | 0 | 0 | 0 | – | – | – | – | – |
| 2021–2022 | Pelicans **(A)** | U20-SM | 35 | 7 | 11 | 18 | 36 | 3 | 0 | 1 | 1 | 0 |
|  | Pelicans | SM-liiga | 1 | 0 | 0 | 0 | 0 | – | – | – | – | – |
|  | Peliitat | Mestis | 10 | 0 | 0 | 0 | 12 | – | – | – | – | – |
| 2022–2023 | Pelicans | SM-liiga | 51 | 2 | 5 | 7 | 10 | 18 | 0 | 2 | 2 | 6 |
| 3 kautta | yhteensä | SM-liiga | 68 | 2 | 5 | 7 | 10 | 18 | 0 | 2 | 2 | 6 |
| 1 kausi | yhteensä | Mestis | 10 | 0 | 0 | 0 | 12 | – | – | – | – | – |

Lähteet
-------

* Petteri Riihinen The Internet Hockey Databasessa (englanniksi)
* Petteri Riihinen Eurohockey-sivustolla (englanniksi)
* Petteri Riihinen *Elite Prospects*. Everysport Media Group AB.  (englanniksi)

### Viitteet

1. ↑  Lahden lyseoon valitut urheilulinjan opiskelijat *lahdenlyseo.fi*. Lahden lyseo. Viitattu 11.1.2021. [vanhentunut linkki]
2. 1 2 3  Petteri Riihinen *Elite Prospects*. Everysport Media Group AB.  (englanniksi)
3. 1 2 3  Huuhtanen, Pasi; Kokkonen, Niko; Peltola, Mikael: Mäntsälän Petteri Riihinen ratkomassa Pelicansin kevään liigamenestystä *mantsalanuutiset.fi*.  10.3.2023. Etelä-Savon Media Oy. Viitattu 8.7.2023.
4. 1 2  Läpimurtokauttaan pelaava Petteri Riihinen jatkaa Pelicans-paidassa kevääseen 2025 – "Debytoinee Leijonien EHT-miehistössä joko tällä tai viimeistään ensi kaudella" *pelicans.fi*.  8.11.2022. Lahden Pelicans Oy. Viitattu 8.11.2022.
5. ↑  Elite Prospects - Pelicans U16 *eliteprospects.com*. Everysport Media Group AB. Viitattu 11.1.2021. (englanniksi)
6. ↑  Elite Prospects - Pelicans U18 *eliteprospects.com*. Everysport Media Group AB. Viitattu 11.1.2021. (englanniksi)
7. ↑  Seppä, Lassi: Pelicans-kaksikko Ylönen ja Laaksonen kutsuttiin Pohjois-Amerikkaan *Jatkoaika.com*.  7.1.2021. Jatkoaika r.y. Viitattu 11.1.2021.
8. ↑  HPK - Pelicans, 8.1.2021 *liiga.fi*.  8.1.2021. Jääkiekon SM-liiga Oy. Viitattu 11.1.2021.
9. ↑  HPK - Pelicans, 8.1.2021 *liiga.fi*.  8.1.2021. Jääkiekon SM-liiga Oy. Viitattu 11.1.2021.
10. ↑  Kalpa - Pelicans, 2.11.2022 *liiga.fi*.  2.11.2022. Jääkiekon SM-liiga Oy. Viitattu 2.11.2022.
11. ↑  Jenni Riihinen *Elite Prospects*. Everysport Media Group AB.  (englanniksi)
12. ↑  Ikäluokan parhaita Pohjola-leirille *mantsalanuutiset.fi*.  24.2.2016. Etelä-Suomen Media Oy. Viitattu 11.1.2021.
13. ↑  Nieminen, Elina; Pietiläinen, Olli: Onnea kevään ylioppilaille! Katso Ylen ylioppilaskoneesta, kuka saa valkolakin *yle.fi*. Yleisradio Oy. Viitattu 11.1.2021.

Pelicans – SM-liiga
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Horký |
-- Jordán |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki